Circulația rutieră este blocată, joi dimineața, pe DN 6, între Severin și Orșova, din cauza căderilor de pietre pe carosabil, în urma precipitațiilor din ultima vreme.
Potrivit Direcției Regionale de Drumuri și Poduri (DRDP) Craiova, circulația rutieră este blocată pe DN 6, între Severin și Orșova.
Din cauza precipitațiilor din ultimele ore s-au înregistrat căderi de pietre pe partea carosabilă fapt ce a dus la blocarea circulației rutiere pe DN 6, zona Vârciorova, județul Caraș-Severin, scrie Mediafax.
SDN Orșova intervine pentru eliberarea drumului și reluarea circulației rutiere.
DRDP menționează că în zona unde au avut loc aceste căderi de pietre versantul este protejat cu beton, tip torcret, pietrele au fost antrenate de formarea unui torent.